**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА,**

**ОБЛ. ГАБРОВО, ВЗЕТИ НА ЗАСЕДАНИЕ НА 10.01.2020 Г., ПРОТОКОЛ № 1**

 **ПО ТОЧКА СЕДМА**

**Предложение относно отдаване под наем на помещение, частна общинска собственост – лекарски кабинет, находящ се в сграда с идентификатор 73403.501.2572.1 по КККР на гр. Трявна, ул. „Лясков дял“ № 1 (бивша поликлиника).**

**Вносител: Кметът на общината**

**Р Е Ш Е Н И Е № 23**

На основание чл.21, ал.1, т.8 от ЗМСМА, чл.14, ал.6 от ЗОС и чл.27, ал.13 от НРПУРОИ, Общински съвет-Трявна

**Р Е Ш И:**

1. Дава съгласие Кметът на Община Трявна да сключи договор за наем, без търг или конкурс, с д-р Александър Атанасов, за срок от четири години, за имот частна общинска собственост, представляващ: лекарски кабинет №20 с полезна площ 18.90 кв.м, находящ се на първи етаж в сграда с идентификатор 73403.501.2572.1 по кадастралната карта и кадастралните регистри на гр.Трявна, общ.Трявна, обл.Габрово, одобрена със Заповед №РД-18-21/12.05.2010г. на изп.директор на АГКК гр.София – гр.Трявна, ул.”Лясков дял” №1 ( бивша поликлиника ) при следните задължителни условия:

1.1. Имотът (помещението) да се използва за лекарски кабинет, в който да се извършва специализирана медицинска практика.

1.2. Месечна наемна цена в размер на 47.25 лв. без ДДС, (56.70 лв. с включен 20% ДДС), която да се актуализира съгласно годишния официален инфлационен индекс на потребителските цени, определен от НСИ и при промяна на Тарифата за определяне началния /минимален/ размер на месечния наем за 1 кв. м полезна площ, при предоставяне на общинска собственост под наем, в лева.

 1.3. Всички разходи, във връзка с използването на имота: Извършването на необходимите ремонтни работи и оборудване на кабинета, такси, консумативи и др., са за сметка на Наемателя.

 Прието с поименно гласуване с 13 гласа „за“, 0 „против“, 0 „въздържал се“.

 **ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ инж. СТЕФАН ПЕТРОВ /**